Odločba Komisije

z dne 25. julija 2000

o spremembah Priloge IV k Direktivi Sveta 90/539/EGS o pogojih zdravstvenega stanja, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav in o spremembah Odločbe 96/482/ES o določitvi pogojev v zvezi z zdravstvenim varstvom živali in veterinarskih spričeval za uvoz perutnine in valilnih jajc iz tretjih držav, razen ratitov in njihovih jajc, vključno z ukrepi zdravstvenega varstva živali, ki se uporabijo po takem uvozu

(notificirano pod dokumentarno številko K(2000) 2261)

(Besedilo velja za EGP)

(2000/505/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja, ki veljajo znotraj Skupnosti za trgovanje s perutnino in valilnimi jajci [1] ter za njihov uvoz iz tretjih držav, spremenjene z Direktivo 1999/90/ES [2], in zlasti členov 23(1), 24, 26(2), 27a in 34 Direktive,

ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali pri vstopu v Skupnost iz tretjih držav in o spremembi direktiv 89/662/EGS, 90/425/EGS ter 90/675/EGS, ter o spremembi Direktiv 89/662/EGS, 90/425/EGS in 90/675/EGS [3], nazadnje spremenjene z Direktivo 96/43/ES [4], in zlasti člena 10 Direktive,

ob upoštevanju naslednjega:

(1) Odločba Komisije 96/482/ES [5], nazadnje spremenjena z Odločbo 1999/549/ES [6], določa pogoje v zvezi z zdravstvenim varstvom živali in veterinarskimi spričevali za uvoz perutnine in valilnih jajc iz tretjih držav, razen ratitov in njihovih jajc, vključno z ukrepi zdravstvenega varstva živali, ki se uporabijo po takem uvozu.

(2) Glede na izkušnje, pridobljene pri uporabljanju predpisanih ukrepov, je treba spremeniti pogoje, pod katerimi države članice Skupnosti trgujejo med seboj z enodnevnimi piščanci, izvaljenimi iz valilnih jajc, uvoženih iz tretjih držav. Sprememba bi morala državam članicam omogočiti, da enodnevne piščance odpremijo na posestva, ki se nahajajo v drugi državi članici, pri čemer se po uvozu zagotovi izvajanje izolacije.

(3) Zato je treba ustrezno spremeniti vzorec spričevala, kakor je določen v Prilogi IV k Direktivi 90/539/EGS in Odločbi 96/482/ES.

(4) Potrebno je,da pristojni organi odpremne države članice obvestijo pristojni organ končnega namembnega kraja za enodnevne piščance preko sistema Animo o veterinarskih zahtevah za enodnevne piščance glede časa izolacije, ki ga je treba uporabiti v teh primerih.

(5) Ukrepi, predvideni v tej odločbi, so skladni z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Vzorec 2 v Prilogi IV k Direktivi 90/539/EGS se zamenja s Prilogo k tej odločbi.

Člen 2

V členu 3, odstavku 1 Odločbe 96/482/ES se doda naslednje besedilo:

"Če enodnevni piščanci niso vzrejeni v isti državi članici, ki je uvozila valilna jajca, se neposredno prepeljejo in vzrejajo na namembnem posestvu iz točke 9.2 v zdravstvenem spričevalu Vzorec 2 iz Priloge IV k Direktivi Sveta 90/539/EGS najmanj tri tedne od datuma izvalitve."

Člen 3

Ta odločba velja za pošiljke enodnevnih piščancev, za katere se izdajo spričevala od 1. oktobra 2000.

Člen 4

Ta odločba je naslovljena na države članice.

V Bruslju, 25. julija 2000

Za Komisijo

David Byrne

Član Komisije

[1] UL L 303, 31.10.1990, str. 6.

[2] UL L 300, 23.11.1999, str. 19.

[3] UL L 268, 24.9.1991, str. 56.

[4] UL L 162, 1.7.1996, str. 1.

[5] UL L 196, 7.8.1996, str. 13.

[6] UL L 209, 7.8.1999, str. 36.

--------------------------------------------------

PRILOGA

+++++ TIFF +++++

--------------------------------------------------